CELEX: 32009R0270
Language: lt
Date: 2009-04-02 00:00:00
Title: 2009 m. balandžio 2 d. Komisijos reglamentas (EB) Nr. 270/2009 dėl leidimo 6–fitazei kaip pašarų priedui mėsiniams viščiukams (leidimo turėtojas – bendrovė DSM Nutritional Products Ltd , atstovaujama DSM Nutritional products Sp. Z o.o ) (Tekstas svarbus EEE)

3.4.2009   
            
            
               LT
            
            
               Europos Sąjungos oficialusis leidinys
            
            
               L 91/3
            
         
      KOMISIJOS REGLAMENTAS (EB) Nr. 270/2009
   2009 m. balandžio 2 d.
   dėl leidimo 6–fitazei kaip pašarų priedui mėsiniams viščiukams (leidimo turėtojas – bendrovė DSM Nutritional Products Ltd, atstovaujama DSM Nutritional products Sp. Z o.o)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, tokio leidimo suteikimo pagrindas ir tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti fermentinį preparatą 6-fitazė, gaunamą iš Aspergillus oryzae (DSM 17594), kaip mėsiniams viščiukams skirtą pašarų priedą, kuris turi būti priskirtas priedų kategorijai „zootechniniai priedai“.
            
         
               (4)
            
            
               Atsižvelgiant į 2008 m. lapkričio 18 d. ir 2008 m. spalio 29 d. Europos maisto saugos tarnybos (toliau – tarnybos) pareikštą nuomonę (2), galima teigti, remiantis pareiškėjo pateiktais duomenimis, kad fermentinis preparatas 6–fitazė, gaunamas iš Aspergillus oryzae (DSM 17594), gaminamas paraišką pateikusios bendrovės DSM Nutritional Products Ltd, atstovaujamos DSM Nutritional products Sp. Z o.o, nedaro nepageidaujamo poveikio gyvūnų sveikatai, žmonių sveikatai ar aplinkai ir kad jis veiksmingai gerina fitatų sudėtyje esančio fosforo pasisavinimą. Tarnyba nemano, kad reikia nustatyti specialius stebėsenos po pateikimo rinkai reikalavimus. Ji taip pat patikrino ataskaitą, kuri skirta pašarų priedo pašaruose analizės metodui ir kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (5)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos tenkinamos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. balandžio 2 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2008 m.) 871, p. 1–18.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Ne vyresni kaip
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a6
               
               
                  DSM Nutritional Products Ltd , atstovaujama DSM Nutritional products Sp. Z o.o.
               
               
                  6–fitazė
                  EC 3.1.3.26
               
               
                  
                               
                           
                           
                              
                                 Priedo sudėtis:
                              
                              6-fitazės, gaunamos iš Aspergillus oryzae (DSM 17594), preparatas, kurio mažiausias aktyvumas:
                              
                                           
                                       
                                       
                                          kieto pavidalo: 10 000 FYT (1)/g
                                       
                                    
                                           
                                       
                                       
                                          skysčių: 20 000 FYT/g
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              6–fitazė, gaunama iš Aspergillus oryzae (DSM 17594)
                           
                        
                               
                           
                           
                              
                                 Analizės metodas
                                  (2)
                              
                              Kolorimetrinis metodas, pagrįstas vanadžio molibdato reakcija su neorganiniu fosfatu, kuris gaunamas įvykus 6–fitazės ir fitato turinčio substrato (natrio fitato) reakcijai, esant pH 5,5 ir 37 °C temperatūrai, nustatant kiekį pagal standartinę neorganinio fosfato kreivę.
                           
                        
               
                  Mėsiniai viščiukai
               
               
                  –
               
               
                  1 500 FYT
               
               
                  –
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė vienam kilogramui visaverčio pašaro:
                              
                                          —
                                       
                                       
                                          mėsiniams viščiukams: 1 500–3 000 FYT.
                                       
                                    
                        
                              3.
                           
                           
                              Skirtas naudoti kombinuotuosiuose pašaruose, kuriuose daugiau kaip 0,23 % fitino, jungiančio fosforą.
                           
                        
                              4.
                           
                           
                              Sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.
                           
                        
               
                  2019 m. balandžio 22 d.
               
            
         (1)  FYT – tai fermento kiekis, atpalaiduojantis 1 mikromolį neorganinio fosfato per minutę iš fitato, esant tokioms reakcijos sąlygoms: fitato koncentracija 5,0 mM, esant pH 5,5 ir 37 °C temperatūrai per 30 minučių inkubaciją.
      
         (2)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives